
[bookmark: _GoBack]ANEXĂ 

PROIECT DE DECIZIE NR. […] A COMITETULUI MIXT AL SEE

din […]
de modificare a anexei IV (Energia) la Acordul privind SEE
COMITETUL MIXT AL SEE,
având în vedere Acordul privind Spațiul Economic European („Acordul privind SEE”), în special articolul 98,
întrucât:
1. [bookmark: _Hlk232623597]Regulamentul (UE) 2017/459 al Comisiei din 16 martie 2017 de stabilire a unui cod al rețelei privind mecanismele de alocare a capacității în sistemele de transport al gazelor și de abrogare a Regulamentului (UE) nr. 984/2013[footnoteRef:1] trebuie încorporat în Acordul privind SEE. [1: 	JO L 72, 17.3.2017, p. 1.] 

[bookmark: _Hlk24636527]În conformitate cu Decizia nr. 93/2017 a Comitetului mixt al SEE din 5 mai 2017[footnoteRef:2], Islanda beneficiază de o derogare de la Regulamentul (CE) nr. 715/2009 al Parlamentului European și al Consiliului, care constituie temeiul juridic al Regulamentului (UE) 2017/459. Prin urmare, Regulamentul (UE) 2017/459 nu ar trebui să se aplice Islandei. [2: 	JO L 36, 7.2.2019, p. 44.] 

Articolul 2 alineatul (3) din Regulamentul (UE) 2017/459 prevede că regulamentul nu se aplică punctelor de interconectare dintre statele membre atât timp cât unul dintre aceste state membre beneficiază de o derogare în temeiul articolului 49 din Directiva 2009/73/CE a Parlamentului European și a Consiliului. În conformitate cu Directiva 2009/73/CE, astfel cum a fost încorporată în Acordul privind SEE prin Decizia nr. 93/2017 a Comitetului mixt al SEE din 5 mai 2017[footnoteRef:3], o astfel de derogare se aplică Principatului Liechtenstein. Prin urmare, Regulamentul (UE) 2017/459 nu ar trebui să se aplice Principatului Liechtenstein. [3: 	JO L 36, 7.2.2019, p. 44.] 

[bookmark: _Hlk213060122]În Norvegia nu există o rețea pentru transportul gazelor naturale care să facă obiectul Regulamentului (CE) nr. 715/2009 al Parlamentului European și al Consiliului din 13 iulie 2009 privind condițiile de acces la rețelele pentru transportul gazelor naturale și de abrogare a Regulamentului (CE) nr. 1775/2005[footnoteRef:4]. Prin urmare, Regulamentul (UE) 2017/459 ar trebui încorporat în Acordul privind SEE și transpus în legislația națională, dar aplicarea sa ar trebui suspendată până la realizarea unei rețele operaționale pentru transportul gazelor naturale în Norvegia. Odată ce va fi realizat o rețea operațională pentru transportul gazelor naturale, Norvegia ar trebui să notifice acest lucru Autorității AELS de Supraveghere. [4: 	JO L 211, 14.8.2009, p. 36.] 

[bookmark: _Hlk213059555]Întrucât Regulamentul (UE) 2017/459 a fost adoptat pe baza Regulamentului (CE) nr. 715/2009, textele de adaptare elaborate și adoptate în temeiul Deciziei nr. 93/2017 a Comitetului mixt al SEE din 5 mai 2017[footnoteRef:5], prin care Regulamentul (CE) nr. 715/2009 a fost încorporat în Acordul privind SEE, sunt relevante pentru aplicarea Regulamentului (UE) 2017/459. [5: 	JO L 36, 7.2.2019, p. 44.] 

Prin urmare, anexa IV la Acordul privind SEE ar trebui modificată în consecință,
ADOPTĂ PREZENTA DECIZIE:
Articolul 1
În anexa IV la Acordul privind SEE, după punctul 49 [Regulamentul (UE) 2015/703 al Comisiei] se inserează următorul punct:
„50.	32017 R 0459: Regulamentul (UE) 2017/459 al Comisiei din 16 martie 2017 de stabilire a unui cod al rețelei privind mecanismele de alocare a capacității în sistemele de transport al gazelor și de abrogare a Regulamentului (UE) nr. 984/2013 (JO L 72, 17.3.2017, p. 1).
În sensul prezentului acord, dispozițiile regulamentului se citesc cu următoarea adaptare:
Norvegia poate suspenda punerea în aplicare a regulamentului până în momentul în care o rețea pentru transportul gazelor naturale începe să funcționeze pe teritoriul său. Odată ce a fost realizată o rețea pentru transportul gazelor naturale, Norvegia notifică acest lucru Autorității AELS de Supraveghere.
Regulamentul nu se aplică Islandei și Principatului Liechtenstein.”
Articolul 2
Textele Regulamentului (UE) 2017/459 al Comisiei în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
Articolul 3
Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE[footnoteRef:6]. [6: 	[Nu au fost semnalate obligații constituționale.] [Au fost semnalate obligații constituționale.]] 

Articolul 5
Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
Adoptată la Bruxelles, […].
	Pentru Comitetul mixt al SEE
	Președintele
	[…]


	Secretarii
	Comitetului mixt al SEE
	[…]

Bruxelles, 27.7.2026    COM(2026) 391 final   ANNEX     ANEXĂ   la   Propunerea de     DECIZIE A CONSILIULUI         privind poziția care urmează să fie luată, în numele Uniunii Europene în cadrul  Comitetului mixt al SEE, referitor la modificarea anexei IV (Energia) la Acordul  privind SEE          (Codul rețelei privind mecanismele de alocare a capacității în sistemele de tr ansport al  gazelor)   


